open-index/open-wikipedia-markdown huggingface dataset:
Samsung Galaxy S22

**Samsung Galaxy S22**, Android օպերացիոն համակարգով աշխատող բջջային հեռախոս, որը մշակվել և թողարկվել է Samsung Electronics-ի կողմից և պատկանում է Galaxy S շարքին։ Համարվում է Galaxy S21 և Galaxy Note 20 սմարթֆոնների հաջորդողը։ Շարքը ներկայացվել է Samsung Galaxy Unpacked միջոցառման ժամանակ 2022 թվականի փետրվարի 9-ին, իսկ վաճառքը սկսել է մարտի 1-ից։ 
thumb|Galaxy S22 Ultra

## Բնութագիր
### Պրոցեսսոր
S22 շարքն իրենից ներկայացնում է 3 մոդել, որոնք ունեն տարբեր տեխնիկական սարքավորումներով։ S22 մոդելի միջազգային տարբերակը օժտված է Exynos 2200 չիպով, իսկ ամերիկյան, կորեական և չինական մոդելները Qualcomm Snapdragon 8 Gen 1 միջուկով։

### Էկրան
S22 և S22+ մոդելներում տեղադրված է 6․1 և 6․6 դույն անկյունագծով AMOLED էկրան համապատասխանաբար, որոնք ունեն HDR10+ ֆունկցիա, իսկ S22 Ultra մոդելը օժտված է 6․8 դյույմ 1440р Dynamic AMOLED 2X էկրանով, որն օժտված է Vision Booster տեխնոլոգիայով։ S22 և S22+ մոդելների էկրանը ամբողջությամբ հարթ է, իսկ Ultra տարբերակի էկրանը ծայրերը ծալված են և ունեն 20:9 կետայնություն։ Բոլոր մոդելներների էկրանում տեղակայված են ուլտրաձայնային մատնահետքի սկաներ։ 
 
### Դիզայն
Galaxy S22 շարքի դիզայնը նման է նախկին մոդելների դիզայնին՝ օժտված է Infinity-O էկրանով, որի վերևի հատվածում տեղակայված է դիմային տեսախցիկը։ Շարքի բոլոր մոդելների հետևի ապակու համար օգտագործվում է Gorilla Glass Victus+ ապակի, ի տարվերություն S21 շարքի, որում օգտագործվել էր պլաստիկ։ S22 և S22+ մոդելներն ունեն մետաղական կտրված տեսախցիկների համար, այն ինչ S22 Ultra մոդելի յուրաքանչյուր ոսպնյակի համար կա առանձին կտրվածք։

### Հիշողություն
S22 և S22+ մոդելներն օժտված են 8 Գբ օպերատիվ հիշողությամբ, իսկ S22 Ultra տարբերակն ունի 8 կամ 12 Գբ ընտրության հնարավորություն։ 128 Գբ ներքին հիշողությունը համարվում է ստանդարտ S22 և S22+ մոդելների համար, սակայն S22 Ultra տարբերակում կրկին հասանելի է ընտրության հնարավորություն 128 Գբ, 256 Գբ, 512 Գբ կամ 1 Տբ։

### Մարտկոց
S22, S22+ և S22 Ultra մոդելներն ունեն 3700, 4500 և 5000 մԱժ տարողությամբ մարտկող համապատասխանաբար, որոնք կարելի է լիցքավորել լարի մինչև 45 Վտ և անլար մինչև 25 Վտ հզորությամբ, ինչպես նաև հնարվոր է լիցքավորում երկու S22 հեռախոսների միջև։

### S Pen
Առաջին անգամ Galaxy S շարքում մասնավորապես Galaxy S22 Ultra տարբերակում օգտագործվել է S Pen գրիչը, ինչպես Galaxy Note շարքում։ S Pen-ն օժտված է մեծ զգայնականությամբ ի տարբերություն Note մոդելների գրիչների։

### Օպերացիոն համակարգ
Շարքի բոլոր մոդելները աշխատում են Android 12 օպերացիոն համակարգով և One UI 4.1 շրջանակով։

## Ծանոթագրություններ

Կատեգորիա:Բջջային հեռախոս արտադրողներ
Կատեգորիա:Բջջային հեռախոսներ այբբենական կարգով
Կատեգորիա:Տեղեկատվական տեխնոլոգիաներ
Ժան-Պիեռ Բեռնարի դիմաքանդակ

**Ժան-Պիեռ Բեռնարի դիմաքանդակ**, «Արաբկիր» բժշկական համալիրի «ԱրԲեՍ» առողջության կենտրոնի բակում տեղադրված Էմին Պետրոսյանի հեղինակած Ժան-Պիեռ Բեռնարի դիմաքանդակ։

## Պատմություն
Շվեյցարացի բժիշկ Ժան-Պիեռ Բեռնարի բեղմնավոր կապը Հայաստանի հետ սկսել է 1988 թվականի Սպիտակի երկրաշարժի օրերից։  Ժան-Պիեռ Բեռնարը եղել է «Արաբկիր» Միացյալ մանկական բարեգործական և «Ստեֆան Էլմաս» հիմնադրամների նախագահ։

## Բացման արարողություն
Ապրիլի 28-ին, հուշարձանի բացման արարողությանը ներկա են եղել Ժան-Պիեռի այրին ու որդին` Ֆրանսուազ Բեռնարն ու Մարտեն Բեռնարը, Հայաստանում Շվեյցարիայի արտակարգ և լիազոր դեսպան Լուկաս Ռոզենկրանցը, Ժան-Պիեռի հայաստանցի գործընկերները, ընկերներն ու աշակերտները։
Բացման արարողության ժամանակ Հայաստանում Շվեյցարիայի դեսպան Լուկաս Ռոզենկրանցն ասել է․

## Ծանոթագրություններ

Կատեգորիա:Դիմաքանդակ
Կատեգորիա:Էմին Պետրոսյանի քանդակներ
Վերջին որսը (ֆիլմ, 1979)

**«Վերջին որսը»** (), 1979 թվականի խորհրդային ֆիլմ, որը նկարահանել է ռեժիսոր Իգոր Շեշուկովը։

## Սյուժե
1920-ական թվականներ։ Հեռավոր Հյուսիսում դեռ խորհրդային իշխանություն չի հաստատվել։ Դեպի ֆակտորիայի հեռավոր պահեստ տեղացի էսկիմոսները սովորության համաձայն շարունակում են բերել մորթիներ։ Նավապետ Հորսֆիլդի ամերիկայան նավը գալիս է այստեղ՝ էժան մորթի գնելու համար, բայց իմանալով անիշխանության մասին՝ նրանք որոշում են պարզապես վերցնել «ոչ մեկին» չպատկանող արժեքավոր ապրանքները։ Բայց նրանց ճանապարհին կանգնում է երիտասարդ ուսուցիչ-կոմունիստ Սերգեյը, որն բնակիչներին ոտքի է հանում նրանց դեմ պայքարի…
Սյուժեն որոշ չափով հիշեցնում է Ջեկ Լոնդոնի պատմվածքները։ Դերասանի համար սցենարում կա գրավիչ և ես կասեի, հետաքրքիր հյուսվածք:

Ֆիլմը բնորոշել է որպես «խորհրդային վեստերն», դրա գործողությունները տեղի են ունենում դինամիկ տեմպերով, և դրանում կան բազմաթիվ տեսարաններ հետապնդումներով և կրակոցներով:

## Դերերում
* Յուրի Բոգատիրյով – *Սերգեյ
* Օլեգ Բորիսով – *Ջոն Հորսֆիլդ, նավապետ
* Նիկոլայ Գրինկո – *Իվան Սերգեևիչ Շատոխին, ֆակտորիայի սեփականատեր
* Մաքսիմ Մունզուկ – *Կելեուգե, որսորդ
* Ալգիմանտաս Մասյուլիս – *Ստեն Ստյուարտ
* Ալեքսեյ Օորժակ – *Համելկոտ
* Մարինա Լիխուն – *Վաալ
* Իվան Բորտնիկ – *Ռիֆ, նավի անձնակազմի անդամ
* Վալենտին Բուկին – *Փրայս, նավի անձնակազմի անդամ
* Ալեքսեյ Ժարկով – *Դրեյս, նավի անձնակազմի անդամ
* Սերգեյ Պոպով – *Կարդիֆ, նավի անձնակազմի անդամ
* Աֆանասի Տրիշկին – *Շուլց, նավի անձնակազմի անդամ
* Անատոլի Ռուդակով – *նավի անձնակազմի անդամ
* Ալեքսանդր Պաշուտին – *նավի անձնակազմի անդամ
* Բորիս Բադա-Սագաան – *ստոյբիշի բնակիչ
* Ալեքսանդր Սալչակ – *քոչվորների բնակատեղի բնակիչ
* Բուդա Վամպիլով – *էպիզոդ 
* Անզատ Կուուլար – *էպիզոդ
* Բոլոտ Բեյշենալիև – *էպիզոդ
* [[Նիկոլայ Ռիբնիկով]] – *էպիզոդ

## Նկարահանող խումբ
* Ռեժիսոր՝ Իգոր Շեշուկով
* Սցենարի հեղինակ՝ Արթուր Մակարով
* Օպերատոր՝ Վլադիմիր Բուրիկին
* Կոմպոզիտոր՝ Վադիմ Բիբերգան
* Նկարիչ՝ Եվգենի Գուկով

## Նկարահանումներ
Նկարահանումներն իրականացվել են Կիրովի մոտ գտնվող Կոլսկի թերակղզում՝ Խիբիններում, Վուդյավրե լճում։

## Քննադատություն
* *Владимир Шапошников* — Широкий экран и пустующий зал // Сибирские огни, № 7, 1982. — стр. 152—164

## Ծանոթագրություններ

## Աղբյուրներ
* Последняя охота // Советские художественные фильмы: 1978—1979 / М. Павлова, В. Семерчук. — М.: Нива России, 1998. — 343 с. — стр. 258
* Последняя охота // Домашняя синематека: отечественное кино 1918—1996 / С. Землянухин. — М.: Дубль-Д, 1996. — 520 с. — стр. 345

Կատեգորիա:Խորհրդային ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:1979 ֆիլմեր
Մութ գիշեր (ֆիլմ, 2001)

**«Մութ գիշեր»** (), 2001 թվականի ռուսական ֆիլմ, որը նկարահանել է ռեժիսոր Օլեգ Կովալով՝ հղում անելով վաղ գերմանական ձայնային կինոյին, մասնավորապես Ֆրից Լանգի «M» (1931) ֆիլմին։

## Բովանդակություն
«Մութ գիշեր» ֆիլմի գործողությունները տեղի են ունենում 20-րդ դարի 30-ականների սկզբին Գերմանիայում։ Իմանտը (Իլյա Շակունով), միայնակ և ինտրովերտ նկարիչ-լուսանկարիչ է, ապրում է այն ցավալի զգացողությամբ, որ երկրին է մոտենում նացիզմի գիշերը։ Նա ցանկանում է ազատվել այս սպառնալիքից և փախչել դրանից մի աղջկա՝ Մարթայի (Լարիսա Ժարկովա) հետ, որի նկատմամբ գրեթե հիվանդագին կապվածություն է զգում։ Սակայն իրականությունից փախչելն անհնար է։ Մտավոր ռեֆլեքսիան վերածվում է մոլուցքի և հանգեցնում ողբերգության։

Ռեժիսորի մտահղացմամբ՝ «Մութ գիշեր» ֆիլմի աշխարհը ոչ թե «իրական» Գերմանիայի աշխարհն է, այլ ավելի շուտ ինչ-որ «կինոաշխարհ», որտեղ ապրում են գերմանական գիտակցության առասպելներն ու պատկերները։ Ֆիլմը պատմում է այն մասին, թե ինչպես է բռնապետությամբ հղի հասարակության մթնոլորտը խեղում մարդկանց ճակատագրերն ու բնական մղումները։

## Դերերում
* Իլյա Շակունով – *Իմանտ
* Լարիսա Ժարկովա – *Մարթա
* Սերգեյ Կոշոնին – *տանտեր
* Ալլա Սերգիյկո – *ֆրաու Մոնկ
* Յուրի Բելյաև – *քննիչ
* Նատալյա Խոդիրևա – *քննիչի օգնական
* Մարինա Ստաշոկ – *Լիզա
* Յուրի Ելդինով – *Պետեր Յունգ
* Վասիլի Ռոմանով – *կոմիսար 
* Միշա Վեյդ – *Բլաումյուլլեր

Դմիտրի Դոլինինի ազատ թարգմանությամբ «Լիլի Մառլեն» երգը կատարում է Ելենա Կամբուրովան։

## Նկարահանող խումբ
* Սցենարի հեղինակներ՝ Նատալյա Սկորոխոդ, Օլեգ Կովալով
* Ռեժիսոր՝ Օլեգ Կովալով
* Բեմադրող օպերատոր՝ Նիկոլայ Իվասիվ
* Կոմպոզիտոր՝ Օլեգ Կարավայչուկ
* Պրոդյուսեր՝ Վիկտոր Սերգեև
* Բեմադրող նկարիչներ՝ Վալենտինա Ադիկաևսկայա, Ալեքսեյ Գուրով, Օլեգ Կովալով, Իգոր Տիմոշենկո
* Զգեստների նկարիչներ՝ Տատյանա Մակարովա, Նադեժդա Վասիլևնա
* Դեկորացիաների նկարիչ՝ Վլադիմիր Խաունին
* Մոնտաժողներ՝ Մարինա Բաուլինա, Օլեգ Կովալով

## Մրցանակներ և անվանակարգեր
* Ռուսաստանի կինոգետների և կինոքննադատների գիլդիայի «Ոսկե խոյ» մրցանակ (2001) լավագույն երաժշտության համար - Օլեգ Կարավայչուկ։
* «Նիկա»-2002 մրցանակի առաջադրում ֆիլմի լավագույն երաժշտության համար - Օլեգ Կարավայչուկ։

## Ծանոթագրություններ

## Գրականություն
* *Артюх А., Комм Д.* Ночь картонных ножей // Время новостей № 53, 27.03.2001.
* *Трофименков М.* Кабинет доктора Ковалова // Коммерсант, 17.03.2001.
* *Тумасова О.* Предчувствие беды // Санкт-Петербургские Ведомости № 55 (2445), 28 марта 2001.

Կատեգորիա:2000-ականների ռուսերեն ֆիլմեր
Կատեգորիա:2001 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Ռուսական ֆիլմեր
Վասիլի Ռադլով

**Վասիլի Վասիլևիչ Ռադլով** կամ **Ֆրիդրիխ Վիլհելմ Ռադլոֆ** (, հունվարի 17, 1837, Բեռլին, Պրուսիա – մայիսի 12, 1918, Պետրոգրադ, Ռուսաստանի Խորհրդային Ֆեդերատիվ Սոցիալիստական Հանրապետություն), գերմանական ծագումով ռուս թուրքաբանության հիմնադիր, ով ուսումնասիրում էր թյուրք ժողովուրդները։ Ըստ թուրքագետ Յոհան Վանդեվալեի . նա գիտեր բոլոր թյուրքական լեզուներն ու բարբառները, ինչպես նաև գերմաներեն, ֆրանսերեն, ռուսերեն, հունարեն, լատիներեն, մանչուերեն, մոնղոլերեն, չինարեն, արաբերեն, պարսկերեն և եբրայերեն։

## Կարիերա
Աշխատելով Բառնաուլում որպես դպրոցի ուսուցիչ՝ Ռադլովը հետաքրքրվեց Սիբիրի բնիկ ժողովուրդներով և իր ազգագրական բացահայտումները հրապարակեց *«Սիբիրից»* ազդեցիկ մենագրությունում (1884 թվական)։ 1866 թվականից 1907 թվականներին թարգմանել և թողարկել է թյուրքական բանահյուսության մի շարք հուշարձաններ։ Ամենակարևորը՝ նա առաջինն էր, ով հրատարակեց Օրհոնի արձանագրությունները։ Նրա թյուրքական լեզուների համեմատական բառարանի չորս հատորները հաջորդեցին 1893 թվականից 1911 թվականներին։ Ռադլովը օգնեց հիմնադրել Ազգագրության ռուսական թանգարանը և 1884-1894 թվականներին ղեկավարել է Սանկտ Պետերբուրգի Ասիական թանգարանը։

Ռադլովն օգնեց Գրիգորի Պոտանինին իր «Սալար լեզվի», «Արևմտյան Յուգուրի » և «Արևելյան Յուգուրի լեզվի» բառարանի հրատարակման հարցում և Պոտանինի ռուսալեզու *«Չինաստանի և Կենտրոնական Մոնղոլիայի Տանգուտ-տիբեթյան սահմանները»* աշխաությանը 1893 թվական։

1930-ականների վերջի ստալինյան բռնաճնշումների ժամանակ ԽՍՀՄ Ներքին գործերի ժողովրդական կոմիսարիատի և պետական գիտական ապարատը հանգուցյալ (էթնիկապես գերմանացի) Ռադլովին մեղադրեցին պանթուրքիզմի մեջ։ Արդեն մահացած Ռադլովի հետ ենթադրյալ կապը դիտվում էր որպես մեղադրական ապացույց արևելագետների և թուրքագետների դեմ, որոնցից ոմանք մահապատժի են ենթարկվել, այդ թվում՝ Ալեքսանդր Սամոյլովիչը 1938 թվականին։

## Հրապարակումներ
* Radloff W. (1883). Aus Sibirien, Leipzig: T.O. Weigel Aus Siberien : vol.1 Aus Siberien : vol.2
* Atlas der Alterthümer der Mongolei : vol.1 (1892)
* W. Radloff. Versuch eines Wörterbuch der Türk-Dialekte.
** Band I, 1. 1893
** Band I, 2. 1893
** Band II, 1. 1899
** Band II, 2. 1899
* Radloff W.; trans. (1930). Suvarṇaprabhāsa: aus dem Uigurischen ins Deutsche übersetzt, Leningrad: Akad. Nauk SSSR.
* Radlov, Vasilij V (1913–1917). Suvarṇaprabhāsa: (sutra zolotogo bleska) ; tekst ujgurskoj redakcij, Sanktpeterburg. Imperatorskaja Akad. Nauk. XV. Reprint, Osnabrück. Biblio-Verlag 1970.
* 
* 

## Գրականություն
* Laut, Jens Peter, Radloff, Friedrich Wilhelm, in: Neue Deutsche Biographie 21 (2003), S. 96–97
* Տեմիր, Ահմեթ (1955). Leben und Schaffen von Friedrich Wilhelm Radloff (1837–1918): Ein Beitrag zur Geschichte der Türkologie, Oriens 8 (1), 51–93.

## Ծանոթագրություններ

## Արտաքին հղումներ
* Ռուսական կենսագրություն 
* Առցանց կոնֆերանս Radloff 2012
* Վասիլի Ռադլովի «Կունասի Իմ Պուսար»-ի թարգմանությունը թուրքերեն

Կատեգորիա:Արվեստի և գիտության ոլորտում ունեցած վաստակի շքանշանակիրներ
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Ռուս մարդաբաններ
Կատեգորիա:Ռուս լեզվաբաններ
Կատեգորիա:Ռուս արևելագետներ
Կատեգորիա:1918 մահեր
Կատեգորիա:1837 ծնունդներ
Կատեգորիա:Բեռլին քաղաքում ծնվածներ
Կատեգորիա:Սանկտ Պետերբուրգ քաղաքում մահացածներ
Կատեգորիա:Թյուրքագետներ
Սմայլի (ալիգատոր)

**Սմայլի** (, ), միսիսիպյան ալիգատորի հայտնի առանձնյակ, որն ապրել է Շվեդիայի Գյոթեբորգ քաղաքի Ծովային թանգարանում։

## Պատմություն
Սմայլին ծնվել է Միսիսիպի գետի ջրերում 1922 թվականին։ 1923 թվականին մեկ տարեկանում նրան բերել են Գյոթեբորգ, երբ քաղաքը նշում էր իր 300-ամյակը։ Սմայլին սատկել է 1987 թվականի փետրվարի 10-ին՝ երկուշաբթի օրը, դրանից երկու շաբաթ առաջ հիվանդանալուց հետո։ Սատկելու պահին Սմայլին 65 տարեկան էր․ նա ընդգրկվել էր Գինեսի ռեկորդների գրքում՝ որպես անազատության մեջ ապրող ամենատարեց ալիգատորը։

Սմայլիի հիվանդության և սատկելու պատճառը գերսառումն էր. քաղաքում ծախսերի կրճատման արշավ էր իրականացվում, և էներգիա խնայելու նպատակով Ծովային թանգարանի ակվարիումի ջերմաստիճանը 27 աստիճանից իջեցվեց մինչև 22։

Թանգարանի տնօրեն Յորան Սանդստրյոմը նշել է, որ Սմայլին (՝ ժպիտ), որն անունն ստացել է մռութի յուրահատուկ արտահայտության համար, այնպիսի հանգիստ կյանք է վարել, որ այցելուները հաճախ համարել են, որ 75 կգ կշռող և 2,65 մետր երկարությամբ այս սողունը սատկած է։ Այդ չափերը հյուսիսամերիկյան ալիգատորների համար համարվում են փոքր (արուները կարող են լինել Սմայլիից երկու անգամ երկար և ավելի քան 5 անգամ ծանր)։ Այն փաստը, որ Սմայլին էգ էր, պարզվել է միայն նրա հերձումից հետո։
մինի|Ակվարիումի կառավարիչ Յալմար Օստերգրենը Սմայլիի հետ։ Լուսանկարն արվել է 1924 թվականին, երբ Սմայլին մոտ երեք տարեկան էր
Սմայլիի սատկելուց երեք տարի անց՝ 1990 թվականին, խրտվիլակագործ Էռլինգ Հաակի պատրաստած նրա կաղապարվածքը սկսել է ցուցադրվել Գյոթեբորգի Բնական պատմության թանգարանում։ Կաղապարվածքը պատրաստված է գիպսից, որը ներկված է յուղաներկով։ Արհեստական աչքերը համալրված են *Hendén Optik AB* ընկերության մշակած կրկնակի ոսպնյակներով։ Սմայլիի մնացորդները պահվում են թանգարանի գիտական հավաքածուում՝ 17246 համարով։

## Հիշատակ
Ինչպես Գյոթեբորգի շատ այլ հայտնիներ, Սմայլին ևս ունի իր անունով տրամվայ՝ M29 859։

## Ծանոթագրություններ

Կատեգորիա:Գինեսի գրքի ռեկորդակիրներ
Կատեգորիա:Կոկորդիլոսներ
Վիլլա Գրոկ

*Վիլլա Գրոկը*  կառուցվել է Շարլ Ադրիեն Վետտախի կողմից (1880-1959), ով հայտնի էր որպես «Գրոկ» անունով աշխարհահռչակ ծաղրածու։ Ի սկզբանե կառույցը հայտնի էր որպես «Սպիտակ վիլլա»։ Այն գտնվում է Իմպերիայում՝ Օնեգլիա գյուղում և 20-րդ դարի առաջին կեսին Գրոկների ընտանիքի նստավայրն էր։

## Պատմություն
Գրոկը Իմպերիայում ծովին նայող բլրի վրա գնել էր մոտավորապես եռանկյունաձև հողատարածք, որի վրա 1927 թվականին կառուցել է ներկայիս վիլլան։ Գրոկը ինքն է նախագծել կալվածքի մեծ մասը։ Այսօր տունն ու այգին պատկանում են Իմպերիա գավառին։ Այգին բաց է հանրության համար 2006 թվականին վերանորոգումից հետո։ Այն բաղկացած է մեծ զբոսայգուց, որտեղ տեղակայված են կրկեսային և էզոթերիկ սիմվոլիզմով լի ոճական և դեկորատիվ կառույցներ, ինչպես նաև  լճից՝ գեղեցիկ կամուրջով։ 2002 թվականին Վիլլան 1,5 միլիոն եվրոյով գնվել է Իմպերիա նահանգի կողմից և հանգամանորեն վերանորոգվել է։ Տնտեսական զարգացման նախարար ( ներկայումս՝ էկոնոմիկայի նախարար) Կլաուդիո Սկայոլայի նախաձեռնությամբ 2010 թվականի հունվարին «Վիլլա Գրոկը» բացվեց հանրության համար՝ որպես «Ծաղրածուների թանգարան»։ Գույքի մեծ մասը հանված է վիլլայից և գտնվում է ծաղրածուի ընտանիքի մոտ։

## Նկարագրություն
Տունն ու այգիները կառուցված են նկարչի անձնական ճաշակով, հատուկ Ար-դեկո (Art Deco) ոճով, բայց ի ցույց են դրված նաև արևելյան և պատմական ազդեցությունները։

## Պատկերասրահ

File:Villa grock.jpg

File:Villa Grock park.JPG|Մեծ շատրվան
File:Imperia Oneglia, villa Grock, dôme dans le parc.jpg|Նարնջագույն շատրվան
File:Imperia Oneglia, villa Grock, tourelle, détail du visage de clown.jpg|Ֆասադային ռելիեֆ 
File:Imperia_Oneglia,_villa_Grock,_décoration_du_parc.jpg|Զարդանախշեր
File:Imperia Oneglia, villa Grock, vestibule et escalier 1.jpg|Գավիթ
File:Imperia Oneglia, villa Grock, escalier.jpg|Սանդուղք
File:Imperia Oneglia, villa Grock, plafond du salon de conversation.jpg|Սրահներից մեկի առաստաղի տեսքը 

## Այլ նախագծեր
* Collabora a Wikimedia Commons Wikimedia Commons contiene immagini o altri file su Villa Grock
* Villa_Grock https://commons.wikimedia.org/wiki/File:Villa_Grock.jpg
* Villa_Grock_southeast https://commons.wikimedia.org/wiki/File:Villa_Grock_southeast.JPG

## Ծանոթագրություններ

Կատեգորիա:Իտալիայի ազգային այգիներ
Կատեգորիա:Իտալիայի ազգային թանգարաններ
Հասարակության թշնամիները (գիրք)

**«Հասարակության թշնամիները»** (), Միշել Ուելբեքի և Բեռնար-Անրի Լևիի նամակագրությունը։ 28 նամակից բաղկացած այս ժողովածուն լույս է տեսել է 2008 թ․-ին Flammarion և Grasset հրատարակչություններում․ այն ընդգրկում է 2008 թ․ հունվարից-հուլիս ընկած ժամանակաշրջանը։

Առաջին նամակում Միշել Ուելբեքը «երկխոսություն-բանավեճ»-ը սկսում է հետևյալ խոսքերով․ «Հանընդհանուր կարծիքով՝ ես և Դուք բացարձակ հակապատկերներ ենք, սակայն մի գիծ կա՝ ընդ որում բավականին էական, որը մեզ միավորում է․ երկուսս էլ բավականին արգահատելի կերպարներ ենք»։Իրար ուղղված նամակներում հեղինակներն անդրադառնում են ամենատարբեր թեմաների՝ գրականություն, փիլիսոփայություն, կրոն, ժամանակակից հասարակություն, համացանցի ազդեցություն․ առանձին անդրադարձ կա քաղաքական հարցերին՝ մասնավորապես, լայն քննարկում կա ժամանակակից Ռուսաստանի տեղի ու դերի մասին։

Միշել Ուելբեքը ներկայացնում է այն գործոնները, որոնք նպաստել են իր հոգևոր և գրական աճին, ներկայացնում իր վրա ազդեցություն ունեցած հեղինակներին՝ Բլեզ Պասկալ, Իմանուիլ Կանտ, Արթուր Շոպենհաուեր, Ֆրիդրիխ Նիցշե, Ֆյոդոր Դոստոևսկի, Ֆրանց Կաֆկա։

## Գրախոսություններ
* '''Ян Шенкман''' Два врага общества
* '''Антон Семикин''' Истина в письме

## Ծանոթագրություններ

Կատեգորիա:2008 ոչ գեղարվեստական գրքեր
Կատեգորիա:2008 վեպեր
Կատեգորիա:Ֆրանսերեն վեպեր
Անվանակարգ (սերիալ)

«**Անվանակարգ**» (), ռուսական սերիալ, որի պրեմիերան կայացել է 2022 թվականի փետրվարին։ Նրա ռեժիսորը Նադեժդա Միխալկովան է, որը նաև խաղացել է գլխավոր դերերից մեկը քրոջ՝ Աննա Միխալկովայի և Լյուդմիլա Մակսակովայի հետ։

## Սյուժե
Գլխավոր հերոսուհին դերասանուհի Վերա Իստոմինան է, որը դեր է ստացել հոլիվուդյան մեծ նախագծում։ Հարցազրույցի ժամանակ նա հայտարարում է, որ ռուսական կինոն ապագա չունի, բայց դրանից հետո նրա հետ պայմանագիրը խզվում է, և ռուսական ֆիլմերում նույնպես չեն ցանկանում նկարահանել նրան։ Վերայի քույրը՝ Տատյանան, ավելի շատ պահանջված է որպես դերասանուհի, բայց ստիպված է նկարահանվել մասայական մշակութային գործերում, չնայած երազում է արտհաուսի մասին։ Ինչ-որ պահի Վերան դառնում է «Ելք» () կոչվող Նախագծի ռեժիսորը և փորձում է իրեն լավագույնս դրսևորել։

## Դերերում
* Նադեժդա Միխալկովա — *Վերա Իստոմինա*
* Աննա Միխալկովա — *Տատյանա Իստոմինա*
* Լյուդմիլա Մակսակովա

## Պրեմիերա և արձագանքներ
Սերիալի պրեմիերան կայացել է 2022 թվականի փետրվարին *Okko* ծառայությունում։ «Կոմսոմոլսկայա պրավդայի» մեկնաբանը «Անվանակարգը» բնութագրել է որպես մի կողմից «անհատական ռեժիսորական ցավով լի հիմն կինեմատոգրաֆին, իսկ մյուս կողմից՝ պարզ մարդկային պատմություն»։ Ընդ որում, նրա կարծիքով, «սերիալին պակասում է դինամիկան, լարվածությունն ու հասկանալիությունը, և ... ժամանակի զգալի մասն այն ինդուստրիալ դրամա է յուրայինների համար»։ Կարծիք կա սյուժեի որոշակի արհեստականության մասին, ընդ որում՝ գրախոսները նշել են «քիմիան», որն առաջանում է էկրանին երկու գլխավոր հերոսուհիների միջև։

## Մրցանակներ
2023 – Պրոդյուսերական կինոյի և հեռուստատեսության ասոցիացիայի մրցանակ «Լավագույն օնլայն մինի սերիալ» (1-5 սերիա) անվանակարգում

## Ծանոթագրություններ

## Գրախոսականներ
* *Кувшинова М.* Боль и слава: «Номинация» Надежды Михалковой // Kimkibabaduk (10.02.2022)
* *Ступников Д.* Рецензия на сериал «Номинация»: Вся подноготная современного российского кино // InterMedia (05.02.2022)
* *Шампорова Ю.* Сериал «Номинация» Надежды Михалковой: взгляд на кинопроизводство изнутри // Газета «Культура» (11.02.2022)

Կատեգորիա:Ռուսական հեռուստասերիալներ
Կատեգորիա:Ռուսական ֆիլմեր
Ալիսան չի կարող սպասել

**«Ալիսան չի կարող սպասել»** (), ռուսական դրամատիկական սերիալ, որը նկարահանել է ռեժիսոր Նատալյա Մեշչանինովան։ Սերիալի օնլայն պրեմիերան կայացել է 2022 թվականի հոկտեմբերի 20-ին։

## Սյուժե
15-ամյա Ալիսան իմանում է, որ մայրը արդեն մի քանի տարի է, ինչ թաքցնում է իրենից սարսափելի ճշմարտությունը. մի քանի տարի անց աղջիկն անխուսափելիորեն կուրանալու է։ Հերոսուհին որոշում է ժամանակ չկորցնել, թողնում է դպրոցը և հեշտ փող գտնելու համար պայմանագիր է կնքում կուսությունը վաճառելու համար, որպեսզի ստացված գումարով մեկնի մեծ քաղաք։ Ալիսայի քույրը՝ Յուլիայի մոտ նույնպես ամեն ինչ չէ, որ բարեհաջող է. խանդոտ և հարբեցող ամուսնու ամուսնությունը կործանման եզրին է։ Աղջիկների մայրը, մշտապես գործուղումների մեկնող ամուսնու բացակայության պայմաններում, փորձում է ամեն ինչ վերահսկողության տակ պահել, բայց հասկանում է, որ չի կարողանում գլուխ հանել։

## Դերերում

## Արտադրություն
Ֆիլմի սցենարը հիմնված է տեսողությունը կորցրած աղջկա իրական պատմության վրա։

Ֆիլմի նկարահանումները տեղի են ունեցել Մոսկվայում և Տվերում։

## Արձագանքներ
«Նոր եթերաշրջան-2022» առցանց կինոթատրոնների փառատոնում սերիալը հաղթել է «Ամենասպասված սերիալ» անվանակարգում, իսկ գլխավոր դերակատար Ելիզավետա Իշչենկոն հայտարարվել է «Նոր եթերաշրջանի» հերոսուհի»։

## Ծանոթագրություններ

## Արտաքին հղումներ
* *Ершов М.* Рецензия на сериал «Алиса не может ждать» — подростковую драму о бунте слепнущей девочки // Film.ru (21 сентября 2022)
* *Зархина Е.* «Алиса не может ждать» — пронзительный сериал Натальи Мещаниновой о теряющем зрение подростке // Газета.ru (22 сентября 2022)
* *Афанасьев И.* Эйфория слепоты: «Алиса не может ждать» Натальи Мещаниновой // Большой город (20 октября 2022)
* *Анисимова Е.* «Сказка про темноту»: Почему «Алиса не может ждать» — один из главных российских сериалов 2022-го? // Собака.ru (19 октября 2022)

Կատեգորիա:2022 հեռուստասերիալներ
Կատեգորիա:Դրամա հեռուստասերիալներ
Կատեգորիա:Հեռուստասերիալներ այբբենական կարգով
Նիկա (ֆիլմ, 2022)

**«Նիկա»** (), ռեժիսոր Վասիլիսա Կուզմինայի ռուսական ֆիլմը, կենսագրական դրամա բանաստեղծուհի Նիկա Տուրբինայի մասին։ Այն թողարկվել է լայն վարձույթում 2022 թվականի մայիսի 19-ին։ Իրավատերերի արգելքի պատճառով ֆիլմում չեն օգտագործվել Տուրբինայի բանաստեղծություններ։

## Սյուժե
1980-ական թվականներին հրաշամանուկ Նիկան շրջել է ԽՍՀՄ-ում՝ կարդալով իր տխուր բանաստեղծությունները։ Բայց նա մեծացել է և 27 տարեկան հասակում գալիս է այն եզրակացության, որ այլևս չի կարող ստեղծագործել։ Մեծահասակ Նիկան տառապում Է ալկոհոլիզմից և ցանկանում է ինքն իրեն հասկանալ։ Եվ հանկարծ նրա կյանքում հայտնվում է Իվանը, որը նրան բարեկեցության հույս է տալիս։

## Դերերում

## Արձագանքներ
Ռուսական մամուլում Ֆիլմը դրական գնահատականներ է ստացել, հատկապես քննադատները նշել են Լիզա Յանկովսկայայի լավ խաղը։ Ֆիլմը դրական է գնահատվել  «Искусство кино», «Ռոսիյսկայա գազետա», Ֆորբս պարբերականներում։ Սակայն եղել են նաև ոչ միանշանակ արձագանքներ, օրինակ՝  «Լիտերատուրնայա գազետա» և «7 дней» հրատարակություններում։

## Ծանոթագրություններ

## Արտաքին հղումներ
* Թրեյլեր

Կատեգորիա:2020-ականների ռուսերեն ֆիլմեր
Կատեգորիա:2022 ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ֆիլմեր մայր-դուստր հարաբերությունների մասին
Այրին (ֆիլմ, 2020)

**«Այրին»** (), ռուսական ֆիլմ, որը նկարահանել է ռեժիսոր Իվան Մինինը։ Պրեմիերան կայացել է  2020 թվականի հոկտեմբերի 29-ին Ռուսաստանում։

## Սյուժե
Ֆիլմը պատմում է մի խումբ կամավոր փրկարարների մասին, որոնք մարզվում են Լենինգրադի մարզի անտառներում։ Ինչպես պնդում են հեղինակները, այն հիմնված է իրական իրադարձությունների վրա, որոնք տեղի են ունեցել այս տարածաշրջանում 2017 թվականին։ Հանկարծ ԱԻՆ-ը հայտնում է կորած տղայի մասին, որից հետո կամավորները սկսում են որոնումները, որոնց ընթացքում նրանք հանդիպում են ծառերի վրա արված խորհրդավոր նշանների, վախեցնող հնչյունների և անշունչ պառավի։ Այս ամենը նրանց հիշեցնում է, որ շուտով պետք է գա մի օր, երբ, ինչպես հավաստիացնում են լեգենդները, անտառը դառնալու է մահացու ծուղակ։

## Դերերում

## Նկարահանող խումբ
* Սցենարի հեղինակներ՝ Իվան Մինին, Իվան Կապիտոնով, Նատալյա Դուբովայա և Սվյատոսլավ Պոդգաևսկի
* Բեմադրող ռեժիսոր՝ Իվան Մինին
* Բեմադրող օպերատոր՝ Մաքսիմ Միխանյուկ
* Բեմադրող նկարիչ՝ Անդրեյ Բուդիկին
* Զգեստների նկարիչ՝ Ալեքսանդրա Տալալաևա
* Ստեղծագործական պրոդյուսեր՝ Նատալյա Դուբովայա
* Գործադիր պրոդյուսերներ՝ Իննա Լեպետիկովա, Մաքսիմ Մատյուշչենկո և Տատյանա Սերեբրեննիկովա
* Գլխավոր պրոդյուսերներ՝ Իվան Կապիտոնով, Սվյատոսլավ Պոդգաևսկի, Ալեքսանդր Եմելյանով, Վադիմ Վերեշչագին և Ռաֆայել Մինասբեկյան

## Նկարահանումներ
Ֆիլմի նկարահանումները սկսվել են 2018 թվականի հոկտեմբերի 14-ի Պոկրովի օրը և տեղի են ունեցել Լենինգրադի մարզի ճահճային անտառներում։ Ֆիլմի հերոսների մեծ մասին մարմնավորել են իրական կյանքում փրկարարներ աշխատող մարդիկ։ Ֆիլմի հեղինակների խոսքով՝ նկարահանման համար իրենց ոգեշնչել են «Բլերի կախարդը», «Վերապրածը» և «Ռեպորտաժ» ֆիլմերը։ Նկարահանող խմբի պնդմամբ՝ ֆիլմի սյուժեի հիմքում ընկած են իրական իրադարձությունները, որոնք տեղի են ունեցել Լենինգրադի մարզի անտառներում փրկարարների թիմի հետ։ Ֆիլմի աշխատանքային անվանումը եղել է «Պոկրովյան անտառը» ()։

## Վարձույթ
Ռուսաստանում ֆիլմի պրեմիերան կայացել է 2020 թվականի հոկտեմբերի 29-ին։ *Shout! Studios* ընկերությունը ձեռք է բերել   ԱՄՆ-ում «Այրին» և «Սիրո կախարդանք։ Սև հարսանիք» ֆիլմերի վարձույթի իրավունքը Հյուսիսային Ամերիկայում։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր ուրվականների մասին
Կատեգորիա:Ֆիլմեր վհուկների մասին
Ոսկու իշխանության ներքո

**«Ոսկու իշխանության ներքո»** (), խորհրդային գեղարվեստական ֆիլմ, որը նկարահանել է ռեժիսոր Իվան Պրավովը Դմիտրի Մամին-Սիբիրյակի «Ոսկի արդյունաբերողները» (ռուս.՝ «Золотопромышленники») պիեսի, «Վայրի երջանկություն» (ռուս.՝ «Дикое счастье») վեպի և «Գեղձախտ» (ռուս.՝ «Золотуха») պատմվածքի հիման վրա։

## Սյուժե
Ոսկու արդյունաբերությամբ զբաղվող Տիխոն Կոնդրատևիչ Մոլոկովի աղմկոտ տանն տոնում են Բարեկենդանը։ Երբ քաղաքապետը փորձում է գայթակղել տիրոջ դստերը՝ Անիսիային, աղջկա հայրը կոտրում է նրա քիթը։ Վախենալով հետևանքներից՝ Տիխոն Կոնդրատևիչն ընկերոջ՝ Իվան Տիմոֆեևիչ Զապադկինի խորհրդով, վերցնում է կեղծանուն, ամբողջ ունեցվածքը վերագրանցում է կնոջ վրա և դստեր հետ փախչում քաղաքից։ Զապադկինը Մոլոկովի կնոջը համոզում է իրեն վարձով տալ ոսկու հանքը, ինչի արդյունքում Մոլոկովն ու դուստրը մնում են առանց ապրուստի միջոցների։ Հասկանալով, որ իրենք խաբված են, փախածները վերադառնում են՝ վերադարձնելու բարի անունն ու կորցրած հանքը։

## Դերերում
* Իվան Պերևերզև - Տիխոն Կոնդրատևիչ Մոլոկով, ոսկի արդյունաբերող
* Իննա Կմիտ - Անիսիա Տիխոնովնա
* Վիկտոր Չեկմարյով - Իվան Տիմոֆեևիչ Զապադկին
* Լյուդմիլա Կասյանովա - Ելենա Իվանովնա
* Վլադիսլավ Բալանդին - Վասիլի Պետրովիչ (լուսագրերում՝ Ս. Բալանդին)
* Իգոր Բելոզյորով - Պոլիկարպ Եմելյանովիչ Բելոնոսով, փաստաբան
* Եֆիմ Ստեպանով - Խարիտոն Խարիտոնովիչ Շիրինկին
* Պոլինա Կրոպաչովա - Մարֆա
* Պավել Ֆեդոսեև - Մարկուշկա
* Լիդիա Ստարոկոլցևա - Մարկուշկայի կինը

## Մրցանակներ
* 1958 – Համամիութենական կինոփառատոնի երկրորդ մրցանակ հնչյունային  ռեժիսորին (Եվգենի Նիկուլսկի)

## Նկարահանող խումբ
* Սցենարի հեղինակներ՝ Իվան Պրավով, Յուրի Խազանովիչ
* Բեմադրող ռեժիսոր՝ Իվան Պրավով
* Բեմադրող օպերատոր՝ Իգոր Լուկշին
* Բեմադրող նկարիչ՝ Բորիս Կավեցկի
* Կոմպոզիտոր՝ Եվգենի Ռոդիգին
* Դիրիժոր՝ Վերոնիկա Դուդարովա

## Ծանոթագրություններ

Կատեգորիա:1950-ականների ռուսերեն ֆիլմեր
Կատեգորիա:1957 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Թեոդոր Շնեյրլա

**Թեոդոր Քրիստիան Շնեյրլա** (, ), ամերիկացի միջատաբան և կենդանահոգեբան։

## Կենսագրություն
Ծնվել է 1902 թվականի հուլիսի 23-ին Միչիգանում՝ ֆերմերի ընտանիքում։ Ավարտել է Միչիգանի համալսարանը, որից հետո 1927 թվականից մինչև կյանքի վերջը դասավանդել է Նյու Յորքի համալսարանում՝ միաժամանակ աշխատելով Ամերիկյան բնագիտական թանգարանում, որտեղ կյանքի վերջում զբաղեցրել է Կենդանիների վարքի բաժնի ղեկավարի պաշտոնը։

Ուսումնասիրել է քոչվոր մրջյունների խմբային վարքի առանձնահատկությունները, որոնց ուսումնասիրության համար կատարել է առնվազն 15 գիտարշավ դեպի ԱՄՆ-ի, Մեքսիկայի, Պանամայի, Թաիլանդի և Ֆիլիպինների տարբեր շրջաններ։

Հեղինակել է «Կենդանաբանական հոգեբանության հիմունքներ» (, 1935, Նորման Մայերի հետ համահեղինակությամբ) հիմնարար գիրքը, որը հիմք է դրել այդ գիտակարգին Միացյալ Նահանգներում։

## Մատենագիտություն
* «Army ants; a study in social organization.» (Schneirla, T. C.; Edited by Howard R. Topoff). — San Francisco, W. H. Freeman, 1971. — 349 p. — ISBN 0-7167-0933-3
* Maier, N. R. F., Théodore Christian Schneirla, T. C., (1935) "Principles of animal psychology". McGraw-Hill Book Company
* Aronson, L. R., Tobach, E., Rosenblatt, J. S., Lehrman, D. S. (Eds.) (1972) "Selected writings of T. C. Schneirla". Oxford, England: W.H. Freeman & Co.

## Ծանոթագրություններ

## Արտաքին հղումներ
* Theodore C. Schneirla: Некролог // American Journal of Psychology, June 1981, Vol. 94, No. 2, p.&nbsp;355—357. 
* 

Կատեգորիա:Ամերիկացի կենդանաբաններ
Կատեգորիա:Ամերիկացի հոգեբաններ
Կատեգորիա:Ամերիկացի միջատաբաններ
Աշիլ Յուրբեն

**Աշիլ Ժոզեֆ Յուրբեն** (, ), ֆրանսիացի կենդանաբան, 1937 թվականին նկարագրել է կուպրեյ կոչվող սնամեջ եղջյուրավոր կենդանուն։

## Կենսագրություն
Ծնվել է 1884 թվականի մայիսի 9-ին Հավր քաղաքում։ 1906 թվականին ստացել է գիտական աստիճան՝ ավարտելով Լիոնի ազգային անասնաբուժական դպրոցը։ Այնուհետև 1912 թվականին նրան շնորհվել է աստիճան բնագիտության բնագավառում։ 1920 թվականիններին դարձել է գիտությունների դոկտոր։ Աշխատել է գիտահետազոտական ռազմական անասնաբուժական լաբորատորիայում՝ միաժամանակ հետազոտություններ անցկացնելով Պաստերի ինստիտուտում մանրէաբանության և իմունոլոգիայի վերաբերյալ։ 1931 թվականին Յուրբենը թողել է զինվորական ծառայությունը։ 1934 թվականին նշանակվել է Փարիզի Վենսենի կենդանաբանական այգու տնօրեն։ 1942-1949 թվականներին եղել է Բնագիտության ազգային թանգարանի տնօրեն։

## Մատենագիտություն
*Achille Urbain: "Le parc zoologique du bois de Vincennes", *La Revue de Paris,* August 15, 1934.
*Achille Urbain: "Guide officiel avec plan du parc zoologique du bois de Vincennes", 1935.
*Achille Urbain: "Le kou-prey ou bœuf gris cambodgien", *Bulletin de la Société Zoologique de France *'62*'(5)*, 1937, pp.&nbsp;305&ndash;307.
*Achille Urbain: "Le Kou Prey ou bœuf sauvage cambodgien", *Mammalia*, vol. 1, 1937, pp.&nbsp;257&ndash;258.
*Achille Urbain: "La réaction de fixation dans les tuberculoses humaines et animales", 1938.
*Achille Urbain, Paul Rode, and M. A. Pasquier: "La collection des bovinés asiatiques du Parc zoologique du Bois de Vincennes", *Mammalia*, vol. 3, 1939, pp.&nbsp;122&ndash;125.
*Achille Urbain: "Une nouvelle espèce de bovidé asiatique", *Comptes Rendus de l'Académie des Sciences*, vol. 209, 1939, pp.&nbsp;1006&ndash;1007.
*Achille Urbain: *Psychologie des animaux sauvages : instinct, intelligence*, Flammarion, Paris, 1940.
*Achille Urbain, Paul Rode: *Les singes anthropoïdes*, Collection Que sais-je?, N°202, Presses universitaires de France, Paris, 1946.

## Ծանոթագրություններ

Կատեգորիա:Ֆրանսիացի կենդանաբաններ
Ֆեդերիկո Ֆիլիպի

**Ֆեդերիկո Ֆիլիպի** ( կամ , կամ , ), գերմանական ծագմամբ չիլիացի բուսաբան, բուսաբանության պրոֆեսոր, բնագետ, գերմանացի ներգաղթյալների հետնորդ։

## Կենսագրություն
Ֆեդերիկո Ֆիլիպին ծնվել է Նեապոլում 1838 թվականի դեկտեմբերի 16-ին, հնէաբան, բուսաբան, կենդանաբան և բնագետ Ռուդոլֆ Ամանդուս Ֆիլիպիի (1808-1904) ընտանիքում։

Ֆեդերիկո Ֆիլիպին հաջորդել է իր հորը բնական պատմության ամբիոնում, դարձել Չիլիի համալսարանի և Ազգային ինստիտուտի բուսաբանության պրոֆեսոր, Բուսաբանական այգու և Ազգային թանգարանի տնօրեն։ Նա նկարագրել է բույսերի ավելի քան 150 տեսակ, այդ թվում՝ 33 նոր տեսակ, որոնցից է *Leucocoryne coquimbensis*-ը։ Ֆիլիպին իր բոլոր հավաքածուները և ստեղծագործությունները կտակել Է Չիլիի բնական պատմության ազգային թանգարանին։

Ֆեդերիկո Ֆիլիպին մահացել է Սանտյագոյում 1910 թվականի հունվարի 16-ին։

## Գիտական գործունեություն
Ֆեդերիկո Ֆիլիպին մասնագիտացել է սերմատու բույսերի ուսումնասիրության բնագավառում։

## Ճանաչում
Ֆեդերիկո Ֆիլիպիի պատվին կոչվել են հետևյալ բույսերը՝ *Conophytum philippii* L.Bolus և *Tristagma philippii* Gand.։

## Ծանոթագրություններ

## Արտաքին հղումներ
* DNB, Katalog der Deutschen Nationalbibliothek: Federico Philippi
* Inmigrantes alemanes al sur de Chile y otras familias inmigrantes al país P: Philippi

Կատեգորիա:Չիլիացի բուսաբաններ
Նելսոնի նավանորոգարան

**«Նելսոնի նավանորոգարան»** (), խոշոր ազգային պարկ և մշակութային ժառանգության օբյեկտ Անտիգուա և Բարբուդայի Անտիգուա կղզու *Անգլիական նավահանգիստ* անվանումով հայտնի վայրում։ Նավանորոգարանը ծառայում է նաև իր բուն նպատակին․ այստեղ նորոգվում են տարատեսակ բազմաթիվ նավեր։ Բացի այդ, նրա մերձակա ջրերում հաճախակի անց են կացվում առագաստանավային սպորտի խոշոր մրցումներ (Antigua Sailing Week, Antigua Charter Yacht Meeting, Հյուսիսային Ամերիկայի միջազգային առաջնություններ․․․)։ 1730-ական թվականներից այստեղ գործել է անգլիական դազմածովային նավանորոգարան։ Անգլիական նավահանգիստը որոշ ժամանակ ծառայել է նաև որպես բրիտանական ռազմածովային նավատորմի բազա և ապահով ապաստարան։ Նավանորոգարանն իր անվանումն ստացել է անգլիացի նշանավոր ծովակալ Հորացիո Նելսոնի պատվին, ով Անգլիական նավահանգստում իր ծառայությունն է անցկացրել 1784-1787 թվականներին (այդ տարիներին եղել է Արևմտահնդկական ընկերության հյուսիսային ստորաբաժանման ավագ սպաներից մեկը և HMS Boreas նավի հրամանատարը)։ Ի դեպ, նամակներից մեկում իր ծառայության այդ վայրը նա բնորոշել է «գարշելի ծակուռ» արտահայտությամբ։

Նելսոնի նավանորոգարանը 2016 թվականին ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։

## Վերականգնում
Անգլիական նավահանգստի բարեկամների հասարակական ընկերությունը 1951 թվականին ձեռնամուխ է եղել 1889 թվականից լուծարված և տասնամյակերի ընթացքում զգալիորեն վնասված նավանորոգարանի վերականգնման աշխատանքներին, և մեկ տասնամյակ անց այն բացել է իր դռները հանրության առջևT։

Նավանորոգարանի հին կառույցների թվում են երկու հյուրանոցի, թանգարանի, արհեստանոցների, խանութների շենքերը, նավամատույցը։

Նավանորոգարանի տարածքից հետիոտնային արշավների արահետներ են ճառագայթաձև ձգվում դեպի շուրջը տարածվող ազգային պարկ։

## Մեդիայում
1982 թվականի մայիսի 9-ին Նելսոնի նավանորոգարանում նկարահանվել է Duran Duran-ի "Waiting for the Nightboat" երաժշտական հոլովակը։

## Պատկերասրահ

Image:Nelson4.JPG|[Նավաքթի ֆիգուր (թանգարանի ցուցանմուշներից)
Image:NelsonAntigua.JPG|[[Figurehead (object)|Նավաքթի ֆիգուր (թանգարանի ցուցանմուշներից)
Image:Anchor Nelson.JPG|Նավախարիսխ
Image:Nelsondockyard.JPG|
Image:Dockyard Museum.jpg|Ծովային սպաների նախկին տունը (ներկայումս նավանորոգարանի թանգարանի շենքը)
Image:Boat House Pillars (5916097824).jpg|1871 թվականի փոթորկի հետևանքով տանիքից զրկված հին շինություններից մեկի մնացորդները
</gallery>

== Ծանոթագրություններ ==


== Արտաքին հղումներ ==

*[https://www.telegraph.co.uk/travel/destinations/caribbean/antigua-and-barbuda/articles/unesco-world-heritage-site-nelsons-dockyard-britains-colonial-legacy/ Why Nelson's Dockyard is Britain's best, colonial Caribbean legacy]
*[https://www.nytimes.com/1989/02/19/travel/where-british-found-haven-in-antigua.html Where British Found Haven in Antigua]
*[https://www.bbc.com/news/world-latin-america-37286174 Nelson's Dockyard: from 'vile hole' to national treasure]
*[https://whc.unesco.org/en/list/1499/ UNESCO listing]
*[https://www.royalnavycemeteryantiguaproject.com/ Royal Navy Cemetery Antigua Project] 
*[http://www.copperandlumberstore.com/history.html Copper and Lumber Store] 

[Կատեգորիա:Տեսարժան վայրեր
Կատեգորիա:Համաշխարհային ժառանգություն
Ֆրանսիա Մարկես

**Ֆրանսիա Էլենա Մարկես Մինա** (, ), աֆրոկոլումբիացի հասարակական գործիչ, որը պաշտպանում է Կոլումբիայում մարդու իրավունքները և շրջակա միջավայրի պաշտպանությունը։ Կոլումբիայի փոխնախագահը 2022 թվականի օգոստոսի 7-ից։

## Կենսագրություն
Ծնվել է Կաուկա դեպարտամենտի հյուսիսում գտնվող Սուարեսի մունիցիպալիտետին պատկանող Յոլոմբ գյուղում, որի բնակչությունը հիմնականում աֆրիկյան ծագում ունի։ Ակտիվիստ է դարձել 13 տարեկանում, երբ ամբարտակի կառուցումը սպառնում էր իր համայնքին։ Իրավագիտություն է սովորել Սանտյագո դե Կալիի համալսարանում։

Երկու երեխաների միայնակ մայր Ֆրանսիա Մարկեսը դարձավ աֆրոկոլումբիական Լա Տոմե համայնքի պայքարի առաջնորդը բազմազգ կորպորացիաների կողմից իր իրավունքների և հողերի վրա հարձակման դեմ։ Նրա մասնակցությամբ 2009 թվականին սկսված դիմադրության գործընթացը կանխել է տեղի բնակիչների բռնի տեղահանումն այդ տարածքից։

2013 թվականին դարձել Է Լա Տոմայի համայնքային խորհրդի անդամ, որի կազմում եղել է մինչև 2016 թվականի դեկտեմբերի 12-ը։ Մասնակցել է Կոլումբիայում խաղաղ գործընթացին, հրավիրվել է Կուբայում FARC խմբավորման հետ կառավարության բանակցություններին։ Հայտնի է նաև որպես ֆեմինիստ ակտիվիստ։

2018 թվականին նա պարգևատրվել է «Գոլդման» բնապահպանական մրցանակով՝ իր Լա Տոմա համայնքում ոսկու ապօրինի արդյունահանումը կասեցնելու և 80 կանանց մասնակցությամբ բողոքի երթ կազմակերպելու համար, ովքեր 350 մղոն ճանապարհ են անցել դեպի մայրաքաղաք Բոգոտա՝ պահանջելով վերացնել բոլոր ապօրինի հանքարդյունաբերական սարքավորումները իրենց տարածքից։

Իր գործունեության ընթացքում բազմիցս ստացել է հաշվեհարդարի սպառնալիքներ և ենթարկվել զինված բռնության, ինչի պատճառով 2014 թվականի վերջին ստիպված է եղել լքել իր ծննդավայրը։ 2019 թվականի մայիսի 4-ին այլ ակտիվիստների հետ դարձել է հրազենի և նռնակների կիրառմամբ հարձակման թիրախ, որի հետևանքով երկու մարդ վիրավորվել է։

2018 թվականին նրա թեկնածությունն առաջադրվել է Կոլումբիայի Կոնգրեսում Յուրումանգա գետի համայնքի խորհրդի (CCY) կողմից՝ նախագահի թեկնածու Գուստավո Պետրոյի շարժման հետ դաշինքով։ Հիշեցնենք, որ 2020 թվականի օգոստոսին Ֆրանսիայի նախագահ Ֆրանսուա Մարկեսը հայտարարել էր, որ առաջադրվելու է 2022 թվականի նախագահական ընտրություններում։ Նա իր թեկնածությունը պաշտոնապես առաջադրել է ազգային ֆեմինիստական կոնվենցիայում 2021 թվականի ապրիլին.նրան և մեկ այլ թեկնածուի՝ Անխել Մարիա Ռոբլեդոյին աջակցություն է առաջարկել «Մենք պատրաստ ենք» շարժումը (Movimiento Estamos Listas)։ Նա և իր «Soy Porque Somos» շարժումը կոալիցիա կազմեցին «Պատմական դաշնագիր Կոլումբիայի համար» այլ ձախ և ձախ կենտրոնամետ ուժերի հետ՝ երկրի նախագահի միասնական թեկնածու ընտրելու համար։

## Ծանոթագրություններ

Կատեգորիա:Ֆեմինիստներ
Կատեգորիա:Կոլումբիայի քաղաքական գործիչներ
Կատեգորիա:Կին իրավապաշտպաններ
Կատեգորիա:Հասարակական գործիչներ
Կատեգորիա:BBC 100 կին
Արբատ ամրոց

**Արբատ ամրոց** (արաբերեն «ռաբատ»՝ «ռազմական կետ» բառից), կառուցվել է 17-րդ դարում օսմանյան բանակի կողմից, գտնվում է Արբատի ցամաքալեզվակի ամենահարավային մասում։ Նրա նպատակն է եղել պաշտպանել ցամաքալեզվակը և Ղրիմը ներխուժումներից։ Այն ընդմիջումներով օգտագործվել է մինչև 1853-1856 թվականների Ղրիմի պատերազմը։

## Անվանում
Արբատ ամրոցի անունը գալիս է կամ արաբական «ռաբատ» -ից, որը նշանակում է «ռազմական կետ», կամ թյուրքական լեզվախմբի «ռաբադ» -ից, որը նշանակում է արվարձան և հանդիսանում է Արբատի ցամաքալեզվակի անվանման աղբյուրը։

## Պատմություն
### Նախապատմություն։ դասական հնություն
Կան տեղեկություններ այն ամրությունների մասին, որոնք այս վայրում կանգնած են եղել Բոսֆորի թագավորության ժամանակ (թագավորությունը գոյություն է ունեցել մ. թ. ա. 5 - րդ դարից մինչև մ. թ. 4-րդ դար)։

### Օսմանյան ամրոց
1475 թվականին թուրքական ներխուժումը Ղրիմ սգո ազդանշան էր այնտեղ գտնվող ջենովական գաղութների համար, ինչը հանգեցրել է թերակղզու ջենովական ամրոցների ոչնչացմանը։ Թուրքերը կառուցել կամ վերակառուցել են ամրոցներ թերակղզու ռազմավարական կարևոր բոլոր կետերում, նրանց հիմնական ամրոցներն էին Օր-Կապին () Պերեկոպում, Արբատը, Ենի-Կալեն () Կերչի նեղուցում, Եվպատորիան և Թեոդոսիան։

Ամրոցը հավանաբար կառուցվել է 17-րդ դարի երկրորդ կեսին թուրքական բանակի կողմից և առաջին անգամ պատկերվել է 1651 թվականին՝ Յակոբ ֆոն Զանդղարտի () կազմած քարտեզի վրա։ Այս քարտեզը հիմնված էր ֆրանսիացի ռազմական ինժեներ և քարտեզագիր Գիյոմ Լե Վասեր դե Բոպլանի ()՝ 1651 թվականի «Ուկրաինայի նկարագրությունը» գրքի հեղինակ, հավաքած նյութերի վրա։

Ամրոցն ունեցել է համեմատաբար առաջադեմ ռազմական ձևավորում, ութանկյուն ձև՝ 3 մետր հաստությամբ քարե պատերով և շրջապատված էր հողե պատնեշով ու պաշտպանական ամբարտակով։ Այն բաղկացած էր հինգ աշտարակներից և երկու դարպասներից։ Հրակնատների մի քանի շարքեր նայում էին դեպի արևելք, հյուսիս և արևմուտք ու նախատեսված են եղել տարբեր տեսակի հրետանու համար։ Մինչդեռ ամրոցը դժվար էր նվաճել պատշաճ պաշտպանության պատճառով, նրա հեռավոր դիրքը Թուրքիայից նշանակում էր, որ կայազորը հաճախ թերհամալրված էր, ինչը թույլ է տվել ռուսական զորքերին շրջանցել այն 1737 թվականին և գրոհել 1771 թվականին։

### Ռուսական կայսրություն
Այն բանից հետո, երբ 1783 թվականին Ղրիմը դարձել է Ռուսաստանի մաս, ամրոցը լքվել է, բայց հետագայում վերափոխվել և օգտագործվել է ռուսների կողմից 1853-1856 թվականների Ղրիմի պատերազմի ժամանակ՝ Ղրիմի ափերը պաշտպանելու համար։  Պատերազմից հետո ամրոցը կրկին լքվել է և նրա պարիսպներն օգտագործվել են մոտակա Արբատ փոքրիկ գյուղի բնակիչների կողմից՝ որպես քարի աղբյուր։

### Խորհրդային Միություն
Արբատի ցամաքալեզվակում կրկին կատաղի մարտեր են տեղի ունեցել 1920 թվականին Խորհրդային Կարմիր բանակի և Սպիտակ շարժման, և 1941-1944 թվականներին գերմանական բանակի միջև՝ Երկրորդ համաշխարհային պատերազմի ժամանակ։

1968 թվականին այնտեղ նկարահանվել են խորհրդային հայտնի «Ծառայում էին երկու ընկեր» ֆիլմի որոշ տեսարաններ։

### Ուկրաինա
Google Earth-ի արբանյակային լուսանկարները ցույց են տալիս, որ ամրոցը զինված ուժերի կողմից օկուպացվել է 2014 թվականին՝ Ռուսաստանի Դաշնության կողմից Ղրիմի բռնակցումից հետո։

## Ծանոթագրություններ

Կատեգորիա:Ազովի ծով
Կատեգորիա:Ղրիմի շենքեր և կառույցներ
Կատեգորիա:Ուկրաինայի ամրոցներ
Կատեգորիա:Ռուսաստանի ամրոցներ
Կատեգորիա:Ռուսաստանի շենքեր և կառույցներ
Կատեգորիա:Ռուսաստանի ռազմական պատմություն
Փոխառված կապիտալ

**Փոխառված կապիտալ**, պարտքային պարտավորության տեսքով ստացված կապիտալ։ Ի տարբերություն սեփական կապիտալի` այն ունի վերջնաժամկետ և ենթակա է անվերապահ վերադարձի։ Սովորաբար, վարկատուի օգտին պարբերաբար տոկոսներ են գանձվում։ Փոխառված կապիտալը բաժանվում է 2 տեսակի` *կարճաժամկետ* (մինչև մեկ տարի) և *երկարաժամկետ*։

Որպես կանոն` զարգացման ընթացքում ընկերությունը բախվում է փոխառու կապիտալի հետևյալ տեսակների հետ (թվարկված են ներգրավման կարգով).
* մուրհակներ
* վարձակալում
* բանկային վարկեր
* սինդիկացված վարկեր
* պարտատոմսեր
* վարկային նշումներ
* արժեթղթավորված ակտիվներ։

«Փոխառված կապիտալի» *աղբյուրի արժեքը*, հաշվի առնելով Ռուսաստանի օրենսդրությունը, հավասար է`
1,8*R*(1-T)+(I-1,8)*R,

որտեղ`
:R –ը վերաֆինանսավորման տոկոսադրույքն է,
:I –ը` վարկի տոկոսադրույքը,
:T –ն` եկամտահարկի դրույքաչափը։

## Փոխառված կապիտալ անշարժ գույքի ֆինանսավորման մեջ
Փոխառված կապիտալը ներկայացնում է բանկերից և այլ վարկատուներից (օրինակ` գործատուներից, պետական մարմիններից կամ անհատներից) վերցված բոլոր վարկերի հանրագումարը` շինարարական նախագծի կամ գնման գնի ֆինանսավորման համար։ Այն սովորաբար ապահովվում է այս վարկատուների կողմից սեփականության իրավունքով։

## Նշումներ

## Ծանոթագրություններ

## Գրականություն
*
* Adolf G. Coenenberg, Axel Haller, Gerhard Mattner, Wolfgang Schultze: *Einführung in das Rechnungswesen. Grundzüge der Buchführung und Bilanzierung.* 3. überarbeitete Auflage. Schäffer-Poeschel, Stuttgart 2009, ISBN 978-3-7910-2808-8.
* Michael Griga, Raymund Krauleidis: *Bilanzen erstellen und lesen für Dummies.* 2. aktualisierte Auflage. Wiley-VCH, Weinheim 2010, ISBN 978-3-527-70598-6 (*… für Dummies*).
* Gerhard Scherrer: *Rechnungslegung nach neuem HGB. Eine anwendungsorientierte Darstellung mit zahlreichen Beispielen.* 3. vollständig überarbeitete Auflage. Vahlen, München 2010, ISBN 978-3-8006-3787-4 (*Vahlens Handbücher der Wirtschafts- und Sozialwissenschaften*).
* Harald Wedell, Achim A. Dilling: *Grundlagen des Rechnungswesens. Buchführung und Jahresabschluss. Kosten- und Leistungsrechnung.* 13. überarbeitete Auflage. Verlag Neue Wirtschafts-Briefe, Herne 2010, ISBN 978-3-482-54783-6 (*NWB Studium Betriebswirtschaft*).

Կատեգորիա:Բանկային գործ
Կատեգորիա:Բիզնես
Կատեգորիա:Կապիտալ
Կատեգորիա:Հաշվապահություն
Կատեգորիա:Ֆինանսներ
Մեծ քսանյակի գագաթնաժողով Կաննում (2011)

աջից|մինի| Գագաթնաժողովի անցկացման վայրը Կաննում։
**G-20 գագաթնաժողովը Կաննում 2011 թվականին** G20 երկրների պետությունների և կառավարությունների ղեկավարների վեցերորդ հանդիպումն է, որը նվիրված է համաշխարհային տնտեսական ճգնաժամի նոր փուլի սպառնալիքի կանխարգելմանը, 2008-2011 թվականների շարունակվող համաշխարհային ֆինանսական ճգնաժամի վերաբերյալ։ Այն տեղի ունեցավ 2011 թվականի նոյեմբերի 3-ից նոյեմբերի 4-ը Ֆրանսիայի Կանն քաղաքում։ Գագաթնաժողովի հիմնական թեմաներից էին բանկերի նկատմամբ վերահսկողության խստացման հարցերը։

Գագաթնաժողովի հիմնական հարցերի թվում էր նաև միջազգային բանկային գործարքների կամ այսպես կոչված « Տոբինի հարկի » ներդրման հարցը (ի պատիվ Նոբելյան մրցանակի դափնեկիր Ջեյմս Թոբինի, ով առաջինն առաջարկեց միջազգային բանկային գործարքների համար վճար սահմանել և աջակցել այդպիսով զարգացող երկրներին)։

## Իրավիճակը գագաթնաժողովից առաջ
2011 թվականի նոյեմբերի 2-ին ՝ G20-ի գագաթնաժողովի նախօրեին, եվրոպական առաջնորդները սկսեցին իրենց աշխատանքը Կաննում՝ անդրադառնալով եվրոգոտու խնդիրներին։ Այս հանդիպման անհրաժեշտությունը ծագեց այն բանից հետո, երբ Հունաստանի կառավարությունը, համազգային գործադուլների և երկիրը ընդգրկող բողոքի ցույցերի արդյունքում, հանդես եկավ Եվրոպական միության հետ վարկային համաձայնագրի շուրջ հանրաքվեի անցկացման օգտին, որը համաձայնեցվեց հոկտեմբերի 26-ին 2011 թվականին Բելգիայի մայրաքաղաք Բրյուսելում Եվրոպական գագաթնաժողովում և նախատեսում էր միջոցներ՝ Հունաստանը խնայողության պայմաններով դեֆոլտից փրկելու համար։ Իսկ որոշ վերլուծաբանների կարծիքով՝ Հունաստանի կառավարության քաղաքական անվճռականությունը կհանգեցնի նրան, որ Հունաստանը ստիպված կլինի լքել եվրագոտին, և դա իր հերթին «կարող է խեղդել ողջ Եվրոպան»։

## Գագաթաժողովի մասնակիցներ
* Ավստրալիա՝ Վարչապետ Ջուլիա Գիլարդ
* Արգենտինա՝ Նախագահ Քրիստինա Ֆերնանդես դե Կիրշներ
* Բրազիլիա՝ Նախագահ Դիլմա Ռուսեֆ
* Մեծ Բրիտանիա՝ Վարչապետ Դեյվիդ Քեմերոն
* Գերմանիա՝ Կանցլեր Անգելա Մերկել
* Հնդկաստան՝ Վարչապետ Մանմոհան Սինգհ
* Ինդոնեզիա՝ Նախագահ Սուսիլո Բամբանգ Յուդհոյոնո
* Իտալիա՝ Վարչապետ Սիլվիո Բեռլուսկոնի
* Կանադա՝ Վարչապետ Սթիվեն Ջոզեֆ Հարփեր
* Չինաստան՝ Նախագահ Հու Ձինթաո
* Մեքսիկա՝ Նախագահ Ֆելիպե Կալդերոն
* Ռուսաստան՝ Նախագահ Դմիտրի Մեդվեդև
* Սաուդյան Արաբիա՝ Ֆինանսների նախարար Իբրահիմ Աբդուլազիս Ալ-Ասաֆ
* Ամերիկայի Միացյալ Նահանգներ՝ Նախագահ Բարաք Օբաման
* Թուրքիա՝ Վարչապետ Ռեջեփ Թայիփ Էրդողան
* Ֆրանսիա՝ Նախագահ Նիկոլա Սարկոզի
* Հարավաֆրիկյան Հանրապետություն՝ Նախագահ Ջեյքոբ Զումա
* Կորեայի Հանրապետություն՝ Նախագահ Լի Մյոն Բակ
* Ճապոնիա՝ Վարչապետ Յոշիհիկո Նոդա
* Եվրոպական Միություն՝  Եվրոպական խորհրդի նախագահ Հերման Վան Ռոմպեյը և Եվրոպական հանձնաժողովի նախագահ Ժոզե Մանուել Բարրոզուն

## Գագաթաժողովի արդյունքները
G20-ի գագաթնաժողովում որոշվել է խստացնել վերահսկողությունը բանկերի նկատմամբ և քննարկել համաշխարհային ճգնաժամը կանխելու միջոցները։

## Ծանոթագրություններ

## Արտաքին ղումներ
* Գագաթաժողովի գլխավոր էջ

Կատեգորիա:2011 քաղաքականությունում
Կատեգորիա:Ժողովներ
Չարտորիսկիների թանգարան

**Չարտորիսկի իշխանների թանգարան** (․ muˈzɛum ˈkɕɔ̃ʐɔnt tʂartɔˈrɨskʲix), համառոտ՝ **Չարտորիսկի թանգարան**, պատմական թանգարան Լեհաստանի Կրակով քաղաքում։ Համարվում է այդ երկրի հնագույն թանգարաններից մեկը։ Նրա հավաքածուի ստեղծման հիմքը դրել է իշխանուհի Իզաբելա Չարտորիսկան 1796 թվականին, Չարտորիսկի իշխանների նստավայրը հանդիսացող Պուլավիում։ Թանգարանը պաշտոնապես բացվել է 1878 թվականին։ Մեծարժեք ցուցանմուշների զգալի մասը 1798 թվականին Իտալիայում ձեռք է բերել իշխանուհի Իզաբելայի որդին՝ Ադամ Եժի Չարտորիսկին։

Պուլավիում ստեղծված հավաքածուն 1830 թվականի նոյեմբերին տեղի ունեցած լեհական ապստամբությունից և Չարտորիսկիների ունեցվածքի բռնագրավումից հետո մասամբ վնասվել է։ Փրկված մասը տեղափոխվել է Ֆրանսիայի մայրաքաղաք Փարիզ և պահվել ու ցուցադրվել *Լամբեր* հյուրանոցի շենքում։ 1870 թվականին իշխան Վլադիսլավ Չարտորիսկին որոշել է հավաքածուն տեղափոխել Կրակով, որտեղ այն ամբողջացվել ու պատշաճ տեսքի է բերվել 1876 թվականին։

Հավաքածուում տեղ գտած առավել նշանակալի նկարը Լեոնարդո դա Վինչիի հանրահայտ աշխատանքներից մեկն է՝ *[[Կզաքիսով տիկինը]]*։ Արժեքավոր այլ ցուցանուշներից են Ռեմբրանդտի գործերից երկուսը, անտիկ շրջանի արվեստի մի քանի նմուշ (այդ թվում՝ քանդակներ), Վերածննդի դարաշրջանի պաստառներ ու կիրառական արվեստի նմուշներ, մեծահամբավ վարպետների՝ Հանս Հոլբայն Կրտսերի, Յակոբ Յորդանսի, Լուկա Ջորդանոյի, Պիտեր Բրեյգել Կրտսերի, Լուկաս Կրանախ Կրտսերի և այլոց աշխատանքներ։ Հավաքածուի գանձերից է եղել նաև Ռաֆայելի «Երիտասարդի դիմանկար» կտավը, որը Երկրորդ համաշխարհային պատերազմի տարիների անհետացել է։

Թանգարանի գլխավոր մասնաշենքը վերակառուցման աշխատանքների իրականացման նպատակով 2010 թվականին ժամանակավորապես փակվել է։ Վերաբացվել է 2019 թվականի դեկտեմբերին։ 2010-2019 թվականներին հավաքածուի մի մասը ցուցադրվել է այլ վայրերում։

## Պատկերասրահ

## Տես նաև
Իզաբելա Չարտորիսկա

## Ծանոթագրություններ

## Արտաքին հղումներ
* Չարտորիսկիների թանգարանի կայքէջը

Կատեգորիա:Կրակովի թանգարաններ
Կատեգորիա:1878 հիմնադրված թանգարաններ
Կատեգորիա:1878 հիմնադրումներ Եվրոպայում